તેમણે ઉમેર્યું હતું કે, "ફિલ્મના નિર્માણ કામગીરીમાં પણ અમદાવાદના આર્ટિસ્ટનું યોગદાન સૌથી વધુ છે, જે ગુજરાત અને ગુજરાતી ફિલ્મ ઉદ્યોગ બંન્ને માટે ગર્વની બાબત છે. ફિલ્મમાં વિશાલ-શેખર, અરમાન મલીક સહિતના દિગ્ગજોએ સંગીત અને સૂર આપ્યાં છે, જે અમારા માટે પ્રોત્સાહક બાબત છે." ફિલ્મની સિનેમેટોગ્રાફી રાજુ બાદિગર,કેમેરામેન અને ડીઓપી અતુલ તિવારી, પ્રોડક્શન હાઉસ લાઇવ ફોરએવર પ્રોડક્શન્સ, કો-પ્રોડ્યુસર જેઆરકે ફિલ્મસ તથા ખુંત પ્રોડક્શન છે. મહત્વપૂર્ણ છે કે શુટિંગમાં અદ્યતન કેમેરા અને ટેકનોલોજીનો ઉપયોગ કરવામાં આવ્યો છે.